Úlfhildur Dagsdóttir , bókmenntafræðingur flytur erindi og les í myndir á Listasafni Árnesinga í Hveragerði kl. 15 í dag . Á safninu stendur yfir sýningin Íslensk myndlist – hundrað ár í hnotskurn . Í erindi sínu fjallar Úlfhildur um myndmál og myndlæsi og notast við dæmi úr Ikea-bæklingum , auglýsingum og myndasögum , auk annars sem til fellur . Eftir að hafa hlýtt á erindi Úlfhildar er forvitnilegt fyrir gesti að rýna í sýninguna á safninu og leita tákna , tengja og túlka . Sýningin er samstarfsverkefni með Listasafni Íslands og val verkanna á sýningunni er byggt á þeirri hugmynd að þau endurspegli ákveðinn tíðaranda og hugmyndafræði en ekki einstaka listamenn eða þróun þeirra .